Mammografiatutkimusten R1-R3 kiireellisyysperusteinen ajanvaraus

Kliinisissä mammografiatutkimuksissa on siirrytty kiireellisyysperusteiseen ajanvaraukseen. Kiireellisyysperusteet noudattavat [Suomen Rintasyöpäryhmän diagnostiikka- ja hoitosuositusta](https://1587667.167.directo.fi/%40Bin/9bc3fb71a60d03c0a15216b1e31f761e/1710918883/application/pdf/197921/Rintasy%C3%B6v%C3%A4n%20valtakunnallinen%20diagnostiikka-%20ja%20hoitosuositus%202024.pdf). Lisäksi [Säteilylakiin 2018/859 (111§)](https://www.finlex.fi/fi/laki/ajantasa/2018/20180859#L13P111) perustuen, oireettomien henkilöiden kuvantaminen mammografialla seulontaohjelman ulkopuolella ei ole oikeutettua ilman erillistä, kirjallista perustelua. Kliinisen mammografiatutkimuksen lähetteeseen tulee kirjata tutkimuksen kiireellisyys R1-R3 ajanvarausta varten. Kiireettömissä tutkimuksissa huomioidaan seulontavuorossa olevat 50–68-vuotiaat naiset ja tarvittaessa ohjataan aikaistamaan seulonta-aikaa kliinisen mammografian sijasta.

# Kiireellisyysluokittelu ja mammografiaindikaatiot

## Päivystystyyppiset tilanteet (1–3 vrk)

* Septinen rintainfektio tai epäily rinta-absessista: päivystys-UÄ
* Epäily inflammatorisesta karsinoomasta; rinnan turvotus (appelsiini-iho), punoitus ilman kliinisiä mastiittioireita: Kiireellinen lähete; tutkimukset rintayksikössä (1–3 arkipäivää)

## R1 kiireellinen mammografia: epäily rintasyövästä (1–7 vrk)

* Uusi tai muuttunut kyhmy rinnassa tai kainalossa
* Uusi nännin tai ihon vetäytyminen
* Pitkittynyt nännin tai nännipihan ihottuma (mahdollinen Pagetin tauti)
* Spontaanisti ilmaantunut verinen tai kirkas erite rinnasta (maitomaista tai vihreää eritettä ei tarvitse tutkia)

## R2 kiireellinen mammografia: muu (7–21 vrk)

* Rinnan tulehdus ei-imettävällä naisella (tulehduksen parannuttua, n. 1 kk antibioottihoidon päättymisestä)
* Yli kuukauden kestänyt rinnan jatkuva fokaalinen (paikallinen) kipu
* Miehen rinnan suureneminen/aristava kyhmy
* Epäspesifi kyhmyisyys, joka säilyy seuraavan kuukautiskierron jälkeen

## R3 kiireetön mammografia (21 vrk -)

* Rintasyöpäpotilaiden kontrollit oireettomille niin kauan, kun varhaisdiagnostiikasta katsotaan olevan hyötyä, eli korkeintaan 80-vuotiaaksi
* Kohonneen rintasyöpäriskin omaavat potilaat, joille suositeltu säännöllistä seurantaa - radiologin kirjallisesti suosittamat kontrollit

## Ei indisoitu

* Hormonikorvaushoidon aloitus
* Seulontatyyppinen kuvaus terveelle (seulontaohjelman ulkopuolella)
* Kipu (ei fokaalinen)

## Ajanvaraus

OYS R1-R3 ajat: Oberon RMG22 ja RMG14 (G-röntgen Z3375)

Oulun kaupunki R1-R2 ajat: Kuvantamisen ajanvarauskeskus p. 040 581 1728

 R3 ajat: Lifecare mammografiahuone RMG22 ja RMG17